钦定古今图书集成/明伦汇编/闺媛典/第036卷 > 黄正中妻吴氏
## 钦定古今图书集成/明伦汇编/闺媛典/第036卷 > 黄正中妻吴氏

按《宿松县志》：“吴氏，吴子桂长女，黄正中妻。性贤淑，女
红之外，辄喜诵读《孝经》《内则》诸书。年十二，母冯氏疾
笃，弟妹皆幼，哀痛切至，祷以身代，哭泣晕地，神告曰：
‘汝有孝心，可保母无虞’。母遂愈。嫔于黄，闺门肃雍，言
不逾阃。姑王氏沈痾弗痊，吴潜割股和粥食之，复苏。
左右扶抱，载离寒暑，未尝少倦。姑没，哀毁骨立，族里”
咸化之。居家勤俭和睦，课子女谆谆以忠厚廉洁为
务。年四十卒。